nahid-hub/BLUGE-bengali-wikipedia-section-title-prediction huggingface dataset:
"স্টেগোসরাস আর্মাটাস" এখনও পর্যন্ত এই গণের আবিষ্কৃত সর্ববৃহৎ প্রজাতি। এদের দৈর্ঘ্য ছিল প্রায় ৯ মিটার ও উচ্চতা ৪ মিটার। এদের ঘাড় ও পিঠের উপর দিয়ে প্রায় লেজ পর্যন্ত দু'টি সারিতে বড় বড় কিন্তু বিভিন্ন আকৃতির চ্যাপ্টা চতুষ্কোণ প্লেট ও লেজের দিকে ক' জোড়া বড় বড় কাঁটা থাকত। "স্টেগোসরাস স্টেনপ্‌স্‌"এর ক্ষেত্রে এই প্লেটের সংখ্যা ছিল ১৭। প্লেটগুলি এদের গোল পিঠের উপরে খাড়াভাবে সজ্জিত থাকলেও লেজের একেবারে আগার দিকের কাঁটাগুলি কিছুটা আনুভূমিকভাবে অবস্থান করত। তবে বর্তমানে এই গণের আদর্শ প্রজাতি হিসেবে স্বীকৃত "স্টেগোসরাস স্টেনপ্‌স্‌" আকারে ছিল তুলনায় বেশ কিছুটা ছোট। জীবিত অবস্থায় এদের আনুমানিক ওজন ৪.৫ মেট্রিক টন (৫ টন) পর্যন্ত হতে পারত। এদের যে বিভিন্ন দেহাংশ আমাদের হাতে এসেছে তা থেকে অনুমান করা যায়, এদের মাথার অবস্থান ছিল দেহের উচ্চতার তুলনায় যথেষ্ট নিচে, মাটি থেকে বড়জোর ১ মিটার বা ৩.৩ ফিট উচ্চতায়। "স্টেগোসরাস আনগুলেটাস" তুলনায় ছিল কিছুটা বড়। তবে সমসাময়িক দৈত্যাকার সরোপডদের তুলনায় এদের সবার চেহারাই ছিল বেশ ছোটখাটো। এদের সারা দেহ ছিল বর্মাবৃত, হয়তো সমসাময়িক দৈত্যাকার থেরোপড ডাইনোসর - আলোসরাস বা সেরাটোসরাসদের হাত থেকে আত্মরক্ষার জন্যই তা ছিল তাদের প্রয়োজন।

স্টেগোসরাসের পিছনের পা দু'টি ছিল সামনের পা দু'টির চেয়ে বড় ও বেশি শক্তিশালী। পিছনের পা দু'টি বড় হওয়ার কারণে এদের পিঠের দিকটা হত অনেকটা উঁচু। এদের পিছনের পায়ে তিনটি ছোট ও সামনের পায়ে পাঁচটি করে আঙুল থাকত। এদের মধ্যে কেবলমাত্র প্রতি পায়ের ভিতরের দিকের আঙুলক'টিতেই ছোট খুরের মতো একটা অংশ দেখা যেত। আঙুলগুলি পায়ের তলার দিকে প্যাডের মতো একটি অংশ দ্বারা ছিল সুরক্ষিত।

সঠিক অনুচ্ছেদ শিরোনাম কোনটি?
titleA. বিবরণ
titleB. বিংশ শতাব্দী ও তৎপরবর্তী
titleC. অস্থিগঠিত পাত বা প্লেট
titleD. মেরুদণ্ড ও মেরুখণ্ড (কশেরুকা)
উত্তর: titleA
২০১১ সালের আদমশুমারি অনুসারে অনন্তনাগ জেলার জনসংখ্যা ১০,৭০,১৪৪ জন, যা প্রায় সাইপ্রাস বা মার্কিন যুক্তরাষ্ট্রের রোড আইল্যান্ড -এর সমান। এটি জনসংখ্যার হিসাবে ভারতে মোট ৬৪০ টি জেলার মধ্যে ৫২৫ তম স্থানে রয়েছে। জেলাটির প্রতি বর্গকিলোমিটারে জনসংখ্যার ঘনত্ব ৩৭৫ জন (৯৭০ জন/বর্গমাইল) ২০০১-এর দশকে এর জনসংখ্যা বৃদ্ধির হার ছিল ৩৭.৪৪%। অনন্তনাগে লিঙ্গ অনুপাত রয়েছে প্রতি ১,০০০ পুরুষ প্রতি ৯৩৭ জন মহিলা এবং এর সাক্ষরতার হার ৬৪.৩২%।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ধর্ম
titleC. নগর/গ্রামীণ জনসংখ্যা
titleD. ভাষা
উত্তর: titleA
দীমাতৃক বাংলাদেশে এক সময় পোনাবালিয়া ও সামরাইলের পাশ দিয়ে পবিত্র সুগন্ধা নদী প্রবাহিত হতো । কিন্তু কালের করাল গ্রাসে আজ সে নদী নাব্যতা, স্রোত হারিয়ে ক্ষীণ স্রোতা হয়েছে- যার নাম সোন্ধ । তবে মা কিন্তু এখনও আছেন। সুগন্ধা নদীর পূর্ব পাড়ে দেবীপীঠ পশ্চিম পাড়ে দেবীর ভৈরব ত্র্যম্বকেশ্বর বিরাজমান । একসময় এখানে গভীর জঙ্গল ছিল। দিনেরবেলাতেও লোকজন যেতে ভয় পেতেন । সেই সময় শিকারপুরের খুব ধনী ভূস্বামী শ্রীরাম রায় একদিন স্বপ্নে মহাদেবের আদেশ পেলেন । মহাদেব স্বপ্নে তাকে জানালেন–

“ তোমার রাজত্বের সামরাইলে জঙ্গলে এক ঢিপির মধ্যে আমি অবস্থান করছি। তুমি সেখান হতে আমাকে উদ্ধার করো। তোমার মঙ্গল হবে।”

স্বপ্ন দেখা মাত্রই পরদিন রাম রায় প্রচুর লোকজন নিয়ে সেই জঙ্গলে তল্লাশি করতে গেলেন । সে সময় জঙ্গলে কিছু রাখাল বালক গোরু চড়াচ্ছিল্ল। অত লোকজন পাইক পেয়াদা দেখে রাখাল বালক গন ভয় পেয়ে পালাতে উদ্যত হলে রাম রায় অভয় দিয়ে বলল- “ওহে রাখাল বালক গন। আমাকে দেখে ভীত হয়ে পালানোর দরকার নেই, আমি এখানে জঙ্গলের মধ্যে কেবল একটি অলৌকিক ঢিপির খোঁজ করতে এসেছি।” রাখাল বালক গন এইরকম একটা অলৌকিক ঢিপির সন্ধান জানতো । তারা একটা ঘটনা বলল। ঘটনা টা এই । রাখাল দের গোরু গুলো আগের মতো আর দুগ্ধ প্রদান করছিল না। গোরুর মালিক ভাবল রাখাল রাই নিশ্চয়ই দুধ চুরি করে গোরু চড়ানোর সময় । একদিন গোরুর মালিক ভাবল হাতে নাতে চোর গুলোকে ধরবে । তারপর রাজার কাছে নালিশ জানাবে । এই ভেবে একদিন মালিক রাখাল দের পিছু নিলো চুপিসারে । জঙ্গলে গোরু গুলো যখন তৃন খাচ্ছিল্ল- মালিক লুকিয়ে দেখছিল। হঠাত মালিক দেখলো গোরু গুলো একে একে জঙ্গলে ঢুকে একটা উচু ঢিপিতে নিজেরাই বাঁট থেকে দুধ দিচ্ছে। মালিক ভাবল গোরু গুলো এমন করছে কেন? ঐ ঢিপিতে কি আছে ? ভেবে মালিক নিজে জঙ্গলের শুকনো কাঠ খড় জোগার করে ঐ ঢিপিতে আগুন ধরিয়ে দিলো । লেলিহান আগুনের শিখা যখন লকলক করে উঠছিল- মালিক দেখলো একটি কৃষ্ণ বর্ণা বালিকা সেই ঢিপি থেকে দৌড়ে পাশে জলাশয়ে প্রবেশ করলো । রাখাল দের কাছে এই শুনে ধনী রাম রায় সেই ঢিপির কাছে পৌছে খনন করার আদেশ দিলো। খনন করতেই লিঙ্গ মূর্তি বের হল । রাম রায় ভাবল এই লিঙ্গ তিনি গৃহে মন্দিরে প্রতিষ্ঠা করে নিত্যসেবা করবেন । কিন্তু আশ্চর্য কত শত লোক মিলেও সেই লিঙ্গ তুলতে পারলো না । সেইদিন রাতে ভগবান ভোলানাথ আবার রাজাকে স্বপ্নে বললেন- ‘আমাকে ঐখানেই প্রতিষ্ঠা করো । মনে রাখবে আমার বিহারের স্থানে কোনো আচ্ছাদন থাকবে না।’ বিত্তশালী রাম রায় সেই ভাবেই বাবাকে স্থাপন করে নিত্য পূজার ব্যবস্থা করলেন ।

অপরদিকে আর একটি ঘটনা । শিকারপুর গ্রামে পঞ্চানন চক্রবর্তী নামে একজন নিষ্ঠাবান ব্রাহ্মণ বাস করতো । সে ছিল সৎ, ধার্মিক, মানব প্রেমিক। একদা স্বপ্নে মা কালী তাকে দর্শন দিয়ে বললেন- “সুগন্ধার গর্ভে আমি শিলারূপে বিরাজিতা আছি। তুমি আমাকে সেখান থেকে তুলে এনে প্রতিষ্ঠা ও পূজোর ব্যবস্থা করো।” চক্রবর্তী মশাই সেই স্বপ্নাদেশে দেখানো জায়গা থেকে মায়ের পাষাণ মূর্তি তুলে প্রতিষ্ঠা ও নিত্য পূজা করতে লাগলেন । গ্রামের লোকেরা এসে যে যা পারে- তাই দিয়ে মায়ের সেবা করতে লাগলো । 
সঠিক অনুচ্ছেদ শিরোনাম কোনটি?
titleA. মূর্তি
titleB. ইতিহাস
titleC. পূজা
titleD. শক্তি দেবী ও ভৈরব
উত্তর: titleB
- বিপদ হালদার (দলনেতা), আকবর কবিরাজ, সিধু কবিরা, অনুপ ঘোষ (বায়েন), গ্রাম- দিঘাপতিয়া, নাটোর সদর উপজেলা

- গজেন্দ্র মন্ডল (দলনেতা), নরেন্দ্র মন্ডল, শ্রীদাম মন্ডল, অজিত দাস, গ্রাম- ভূষণগাছা, নাটোর সদর উপজেলা

- ইদু কবিরাজ (দলনেতা), আকবর কবিরাজ, হযরত কবিরাজ, আনিসুর রহমান, আলাল, দুলাল, গ্রাম- দিঘাপতিয়া, নটোর সদর উপজেলা

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. নাটোরের আদিবাসী সম্প্রদায়
titleC. মনসার গান বা ভাসান যাত্রা
titleD. নাটোর জেলার মাদার গান
উত্তর: titleC
গার্ল ইন মিররে শিল্পী তাঁর অন্যান্য চিত্রকর্মের মত বেন-ডে ডট ব্যবহার করেছেন, কিন্ত নিউ ইয়র্ক সিটি সাবওয়ে সিস্টেমে ব্যবহৃত নির্দেশনা চিহ্নগুলোর চমৎকার দর্পনের মত প্রতিফলন এটি আঁকতে তাকে অনুপ্রাণিত করেছে, যার ফলশ্রুতিতে পরবর্তীতে সিরামিকের উপর তার পরিশ্রমী কাজগুলোর দেখা মেলে। দ্বিমাত্রিকতা থাকা সত্ত্বেও, তার আঁকা ছবিতে এনামেলের সহায়তায় আরো যান্ত্রিক আবির্ভাব প্রকাশ পায়। ১৯৬৩ সালের পরে, লিকতেনস্তাইনের কমিক্স ভিত্তিক নারী "... কঠিন চেহারার, শুকনো, ভঙ্গুর এবং দেখতে সমানভাবে মডেলিশ, যেন মনে হয় এগুলো সবই একই পাত্র থেকে মেকআপ নিয়েছে।" অন্যান্য অনেকগুলোর মতই, এটি একটি বিশেষ চিত্রকর্মটি, যা এমনভাবে আঁকা হয়েছে যেখানে মেলে দেয়া চুলগুলো ক্যানভাসের প্রান্ত অতিক্রম করেছে।

সঠিক অনুচ্ছেদ শিরোনাম কোনটি?
titleA. সংস্করণ
titleB. ২০১২ মামলা
titleC. বিশ্লেষণ
titleD. অভ্যর্থনা
উত্তর: titleC
তাঁর পিএইচডি শেষ করার পরে, দাশগুপ্ত ১৯৫৭ সাল থেকে ১৯৭১ সাল পর্যন্ত যাদবপুর বিশ্ববিদ্যালয়ে তুলনামূলক সাহিত্য বিভাগে (বুদ্ধদেব বসু প্রতিষ্ঠিত) তুলনামূলক সাহিত্য ও বাংলা পড়িয়েছিলেন। এরপরে তিনি হাম্বোলড ফাউন্ডেশন ফেলোশিপে জার্মানি যান। ১৯৭১ সাল থেকে তিনি জার্মানির হাইডেলবার্গ বিশ্ববিদ্যালয়ের দক্ষিণ এশিয়া ইনসিটিটিউট অনুষদে শিক্ষকতা করছেন। তিনি ভারত ও জার্মানির মধ্যে ঘনিষ্ঠ সংযোগ প্রচারের জন্য প্রধান একটি প্রতিষ্ঠান, ডয়চে-ইন্দিসচে গেসেলশ্যাফ্টের (ডিআইজি) সাথে নিবিড়ভাবে যুক্ত ছিলেন।

দাশগুপ্ত এমন একজন কবি, যিনি তাঁর সহকর্মী এবং ভক্তদের দ্বারা অনেক প্রশংসিত, তাঁর কবিতা মূলভাব এবং প্রযুক্তিগত উদ্ভাবনের জন্য পরিচিত। জার্মান সরকার তাঁকে গ্যোটে পুরস্কার প্রদানের মাধ্যমে দুটি ভিন্ন সংস্কৃতিকে একত্রিত করার কাজে তাঁর অবদানের জন্য তাঁকে অভিনন্দন জানিয়েছে।

সঠিক অনুচ্ছেদ শিরোনাম কোনটি?
titleA. কর্মজীবন
titleB. শিক্ষা
titleC. তথ্যসূত্র
titleD. পুরস্কার
উত্তর: titleA
ব্রুনাই-এর রাষ্ট্র ধর্ম ইসলাম। ব্রুনাইয়ে আগত পর্যটকদের কিছু শিষ্টাচার মেনে চলতে নির্দেশ দেয়া হয়। নারীদেরকে গ্রামীণ ও সংরক্ষিত অঞ্চলে শালীন পোশাক পরিধান করার পরামর্শ দেয়া হয়। রমজান মাসে ঘরের বাহিরে পানাহার থেকে বিরত থাকতে হয়। ব্রুনাইয়ের পর্যটন গন্তব্যের অনেকগুলোই মসজিদ। তবে মসজিদে প্রবেশের সময় অমুসলিম পর্যটকদের উপযুক্ত পোশাক পরিধান করতে হয়। মসজিদে প্রবেশের সময় নারীদের মুখমন্ডল, ঘার ও হাটুর নিচের অংশ আবৃত রাখার ব্যাপারে বলা হয়। ব্রুনাইতে অ্যালকোহোল বিক্রয় নিষিদ্ধ। তবে ১৭ বছরের ঊর্ধ্বের অমুসলিমরা অনধিক ২ বোতল শুল্কমুক্ত স্পিরিট বা ওয়াইন এবং ১২ ক্যান বিয়ার ব্রুনাইতে প্রবেশের সময় নিজেদের সাথে নিয়ে আসতে পারে। প্রত্যেকটি আমদানির মাঝে কমপক্ষে ৪৮ ঘন্টার বিরতি থাকতে হবে।

সঠিক অনুচ্ছেদ শিরোনাম কোনটি?
titleA. সরকারি পদক্ষেপ
titleB. সামগ্রিক অবস্থা
titleC. পাখি দর্শন কর্মসূচী ২০১৫
titleD. পর্যটকদের শিষ্টাচার
উত্তর: titleD
২০০৬ এবং ২০০১ সালে কংগ্রেসের রাজ্য বিধানসভা নির্বাচনে, আবু তাহের খান নওদা বিধানসভা কেন্দ্র জয়লাভ করেন তার নিকটতম প্রতিদ্বন্দ্বী আরএসএসপি'র জয়ন্ত কুমার বিশ্বাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি'র জয়ন্ত কুমার বিশ্বাস ১৯৯৬ সালে কংগ্রেসের নাসিরুদ্দিন খানকে পরাজিত করেন। কংগ্রেসের নাসিরুদ্দিন খান ১৯৯১ সালে আরএসপি'র জয়ন্ত কুমার বিশ্বাসকে পরাজিত করেন। আরএসপি'র জয়ন্ত কুমার বিশ্বাস ১৯৮৭ সালে কংগ্রেসের হারুন আলী রশিদকে পরাজিত করেন এবং ১৯৮২, ১৯৭৭ সালে কংগ্রেসের নাসিরুদ্দিন খানকে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৫১-১৯৭২
titleB. নির্বাচনী ফলাফল
titleC. এলাকা
titleD. ১৯৭৭-২০০৬
উত্তর: titleD
মাত্রিওশ্‌কা পুতুল হল পাখির বাসার মত এক ধরনের রুশ পুতুল। মাত্রিওশ্‌কা পুতুলের কাঠের কাঠামোর ভিতর আরেকটি পুতুল বিদ্যমান থাকে যা থেকে আরও ছোট একই ধরনের পুতুল বেড়িয়ে আসে, এবং ছোট থেকে ছোটতর হয়ে এই রকম চলতে থাকে। এই সংখ্যা ছয় বা তার বেশি হতে পারে। এর আকার অনেকটা সিলিন্ডারের মত, উপরের দিকে মাথা বৃত্তাকার এবং নিচে ক্রমশ সরু হয়ে আসে। মূল কারুকার্য হল প্রতিটি পুতুলের চিত্রাঙ্কনে। এই পুতুলের মূল বিষয়বস্তু হল ঐতিহ্যবাহী পোশাকে কৃষাণ তরুণী, কিন্তু অন্য কিছুও হতে পারে, যেমন রূপকথা বা সোভিয়েত নেতা।

সঠিক অনুচ্ছেদ শিরোনাম কোনটি?
titleA. স্থাপত্য
titleB. পরিবেশন শিল্পকলা
titleC. হস্তশিল্প
titleD. ধ্রুপদী সঙ্গীত
উত্তর: titleC
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এই প্রজাতির স্কিপারদের আকার অন্যান্য স্কিপারদের তুলনায় বৃহৎ হয়। ডানার উপরিতল কালচে এবং হালকা বাদামী বর্নের।

সামনের ডানার উপরিতল, সেল এর মধ্যে দুটি বৃহদাকার এবং লাগোয়া সাদা ছোপ দেখা যায়। একসারি করে সাদা প্রায় স্বচ্ছ ডিসকাল এবং এপিকাল ছোপ বিদ্যমান।

সামনের ডানার নিম্নতল, উপরিতলের অনুরূপ। এছাড়াও ১খ নং ইন্টারস্পেসে দুটি অস্বচ্ছ সাদা ছোপ চোখে পড়ে।

পিছনের ডানার উপরিতল, ৪ নং ইন্টাওস্পেসে একটি সাদা লম্বাটে ছোপ বর্তমান।

পিছনের ডানার নিম্নতল, কালচে এবং কমলা-হলুদ রোয়া দ্বারা আচ্ছাদিত। অনেক নমুনাতে সেল এবং ২ ও ৬ নং ইন্টারস্পেসে একসারি ডিসকাল ছোপ দেখা যায়।

শুঙ্গ এর শীর্ষভাগে মুগুর সদৃশ্য অংশের গোড়ায় তলদেশে সাদা পটিযুক্ত।

সঠিক অনুচ্ছেদ শিরোনাম কোনটি?
titleA. বর্ণনা
titleB. আকার
titleC. আচরণ
titleD. বিস্তার
উত্তর: titleA
তামাং আনফা একাডেমি থেকে ফুটবলের শিক্ষাগ্রহণ করেন। এই আনফা এর যুবদলের হয়েই তিনি ২০১২ সালে খেলেন। পরবর্তীতে তিনি, ২০১৫ সালে ফার ওয়েস্টার্ন এফসি এর হয়ে খেলেন। ২০১৭ সালের জানুয়ারি মাসে তিনি স্পেন এর ক্লাব মারবেলা ইউনাইটেড এফসি এর হয়ে খেলার প্রস্তাব পান। তবে সে সময় ইনজুরি তে থাকায় তিনি স্পেনে যেতে পারেন নি। তবে তিনি ক্লাবটির হয়ে খেলার প্রস্তাবে রাজি হন।

সঠিক অনুচ্ছেদ শিরোনাম কোনটি?
titleA. অনূর্ধ্ব-১৯
titleB. অনূর্ধ্ব-২৩
titleC. ক্লাব ক্যারিয়ার
titleD. অনূর্ধ্ব-১৬
উত্তর: titleC
জেবুন্নেসা আফরোজের স্বামীর নাম শওকত হোসেন হিরন বরিশাল-৫ আসন থেকে নির্বাচিত সংসদ সদস্য ছিলেন। কিন্তু হিরন ২০১৪ সালের ৯ এপ্রিল মারা যান ও তার নির্বাচনী আসন শূন্য হয়ে যায়। উক্ত আসনে আফরোজ আওয়ামী লীগের মনোয়ন পান। ১৫ জুন উপনির্বাচন করা হয় এবং বিপুল ভোটে জয়লাভ করেন। তিনি পেয়েছিলেন ১ লক্ষ ৮৩ হাজার ৬২৯ ভোট এবং তার প্রতিদ্বন্দী পেয়েছিলেন ৬ হাজার ভোট। তার নিকটতম প্রতিদ্বন্দ্বী বিএনএফের সাইফুল ইসলাম লিটন (টেলিভিশন প্রতীক নিয়ে) পেয়েছেন ৬ হাজার ১৩৬ ভোট। তিনি ২০১৪ সালের ২২ জুন শপথ গ্রহণ করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিগত জীবন
titleC. প্রাথমিক জীবন
titleD. রাজনীতি
উত্তর: titleD
পরের শরৎ মৌসুমে বিল ব্রাউনের নেতৃত্বাধীন অস্ট্রেলিয়া দলের সদস্যরূপে নিউজিল্যান্ড গমন করেন।
প্রত্যেক খেলাতেই সপ্রতিভ অংশগ্রহণ ছিল তার। গড়ে সাত রান দিয়ে ৭৫ উইকেট দখল করেন তিনি। পরবর্তী অস্ট্রেলীয় মৌসুমে ৩৫ বছর বয়সে এফ. আর. ব্রাউনের নেতৃত্বাধীন ইংরেজ টেস্ট দলের মুখোমুখি হন তিনি। তার অনবদ্য বোলিং ভঙ্গীমায় সফরকারী দল বিষ্ময়ে বিমোহিত হয়ে পড়ে। টেস্ট সিরিজে তিনি ১৫.৭৩ গড়ে ২১ উইকেট পান। ব্রিসবেনে সিরিজের প্রথম টেস্টে অভিষেক হয় তার। প্রথম ইনিংসে তিনি বোলিংয়ে অগ্রসর হননি। তবে, দ্বিতীয় ইনিংসে ৪/৪৩ পান। মেলবোর্ন ক্রিকেট গ্রাউন্ডে অনুষ্ঠিত দ্বিতীয় টেস্টে ৬/৭৩ পান। তবে, সিডনি ক্রিকেট গ্রাউন্ডের তৃতীয় টেস্টের দ্বিতীয় ইনিংসে ৬/২৭ লাভ করেন তিনি।

ফলশ্রুতিতে অস্ট্রেলিয়া দল ইনিংস ব্যবধানে জয় তুলে নেয়। অ্যাডিলেডের চতুর্থ টেস্টে বল আটকাতে গিয়ে পায়ের গোড়ালিতে আঘাত পান। এরফলে তার বোলিং ক্ষমতা অনেকাংশেই কমে যায়। খেলোয়াড়ী জীবনের শেষ দুই টেস্টে ৩/৬৮ ও ২/৮৪ পান। পরবর্তী দুই মৌসুমে মাত্র একটি করে খেলার সুযোগ লাভ করেন। এরপর তিনি খেলা থেকে নিজেকে গুটিয়ে নেন।
সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. আন্তর্জাতিক ক্রিকেট
titleC. ব্যক্তিগত জীবন
titleD. বিশ্বযুদ্ধে অংশগ্রহণ
উত্তর: titleB
ইংল্যান্ডের অনেক শিক্ষা প্রতিষ্ঠানে বিশেষতঃ যেগুলো শিক্ষার সাথে সম্পৃক্ত রাখার স্বার্থে শিক্ষার্থীদেরকে ধরে রেখেছে, ঐ সকল প্রতিষ্ঠানে "প্রিন্সিপাল ইন চার্জ" বা "ভারপ্রাপ্ত অধ্যক্ষ" পদ রয়েছে। তন্মধ্যে - সুইনডন কলেজ এবং ওয়েস্ট নটিংহ্যামশায়ার কলেজ অন্যতম।

অক্সফোর্ড বিশ্ববিদ্যালয়ের নিয়ন্ত্রণাধীন অনেক কলেজের প্রধানগণ প্রিন্সিপাল হিসেবে পরিচিতি পেয়ে আসছেন। তন্মধ্যে - ব্রেসনোজ, গ্রীন ট্যাম্পেলটন, হ্যারিস ম্যানচেস্টার, হার্টফোড, জিসাস, ল্যাডি মার্গারেট হল, লিনাক্রে, ম্যান্সফিল্ড, সেন্ট এ্যানি'জ, সেন্ট এডমান্ড হল, সেন্ট হিল্ডা'স, সেন্ট হিউজেস এবং সমারভিল অন্যতম। ক্যামব্রিজ বিশ্ববিদ্যালয়ের নিয়ন্ত্রণাধীন নিউনহ্যাম কলেজ, ডারহ্যাম ইউনিভার্সিটির নিয়ন্ত্রণাধীন অধিকাংশ মহাবিদ্যালয়ের প্রধানগণের পরিচিত হচ্ছে প্রিন্সিপাল।

সঠিক অনুচ্ছেদ শিরোনাম কোনটি?
titleA. স্কটল্যান্ড
titleB. কানাডা
titleC. প্রয়োগ ক্ষেত্র
titleD. ইংল্যান্ড
উত্তর: titleD
বহু সপুষ্পক উদ্ভিদ রাত্রির দৈর্ঘ্যের মৌসুমি পরিবর্তন অনুধাবনের জন্য ফাইটোক্রোম বা ক্রিপ্টোক্রোমের মতো ফটোরিসেপ্টর প্রোটিন ব্যবহার করে যা তাদের পুষ্পধারণের জন্য সঙ্কেত হিসেবে কাজ করে। অবলিগেট বা আবশ্যকীয় ফটোপিরিয়ডের উদ্ভিদের পুষ্পধারণের পূর্বে একটি পরম দীর্ঘ অথবা ছোট রাত্রির প্রয়োজন পড়ে। অন্যদিকে, ফ্যাকালটেটিভ বা ঐচ্ছিক ফটোপিরিয়ডের উদ্ভিদসমূহ সঠিক আলোক দশায় পুষ্পধারণ করলেও রাত্রির দৈর্ঘ্যের প্রভাব ছাড়াই অবশেষে পুষ্পধারণ করতে সক্ষম হবে।

১৯২০ সালে যখন গার্নার এবং অ্যালার্ড ফটোপিরিয়ডিজম আবিষ্কার করেন তখন তারা দিবালোকের দৈর্ঘ্যকেই দায়ী হিসেবে ধারণা করেছিলেন, কিন্তু পরবর্তীতে রাত্রির দৈর্ঘ্যকেই এক্ষেত্রে প্রধান নিয়ন্ত্রণকারী প্রভাবক বলে আবিষ্কার করা হয় । যদিও রাত্রিকালই ফটোপিরিয়ডিজমের মূল নিয়ন্তা, কিন্তু সর্বপ্রথম আবিষ্কারের সময় দিবাদৈর্ঘ্য নিয়ে ভুল বুঝার ফলে ফটোপিরিয়ডজনিত সপুষ্পক উদ্ভিসমূহকে বড়-দিনের উদ্ভিদ এবং ছোট-দিনের উদ্ভিদ- এই দুই ভাগে বিভক্ত করা হয়। প্রতিটি উদ্ভিদেরই ভিন্ন ভিন্ন ক্রিটিক্যাল বা অধিষ্ঠিত ফটোপিরিয়ড বা অধিষ্ঠিত রাত্রি দৈর্ঘ্য রয়েছে।

সঠিক অনুচ্ছেদ শিরোনাম কোনটি?
titleA. বড়-দিনের উদ্ভিদ
titleB. উদ্ভিদের ক্ষেত্রে
titleC. দিবা-নিরপেক্ষ উদ্ভিদ
titleD. প্রাণীর ক্ষেত্রে
উত্তর: titleB
সংবিধান স্থগিতের পরে, ব্রিটিশ গিয়ানা একটি অন্তর্বর্তীকালীন প্রশাসন দ্বারা পরিচালিত হয়েছিল যা ১৯৫৭ সাল পর্যন্ত স্থায়ী রক্ষণশীল রাজনীতিবিদ, ব্যবসায়ী এবং বেসামরিক কর্মচারীদের একটি ছোট্ট দল নিয়ে গঠিত ছিল। উপনিবেশিক সরকারের আদেশে দেশের প্রধান রাজনৈতিক দলের ক্রমবর্ধমান বিভেদ পিপিপির জাগান এবং বার্নহ্যামের মধ্যে ব্যক্তিগত দ্বন্দ্ব তীব্র বিবাদে আরও বিস্তৃত হয়েছিল। ১৯৫৫ সালে জগান এবং বার্নহাম পিপিপির প্রতিদ্বন্দ্বী উইং গঠন করেছিল। প্রতিটি নেতার পক্ষে সমর্থন ছিল মূলত, তবে পুরোপুরি নয়, জাতিগত ভিত্তিতে। ইন্দো-গায়ানিজের শীর্ষস্থানীয় এবং জিআইডাব্লিউইউর প্রধান জে পি লাচমানসিংহ বার্নহ্যামকে সমর্থন করেছিলেন, যেখানে জগান সিডনি কিংয়ের মতো বেশ কয়েকটি শীর্ষস্থানীয় আফ্রো-গায়ানীয় র‌্যাডিক্যালের আনুগত্য বজায় রেখেছিলেন। পিপিপির বার্নহামের ডানা ডানদিকে চলে গেল এবং জগানের ডানা বাম দিকে রেখে গেলেন, যেখানে তাকে পশ্চিমা সরকার এবং উপনিবেশের রক্ষণশীল ব্যবসায়ী গোষ্ঠী দ্বারা যথেষ্ট আশঙ্কা হিসাবে বিবেচনা করা হয়েছিল।

সঠিক অনুচ্ছেদ শিরোনাম কোনটি?
titleA. বার্নহ্যামের শেষ 6 বছর
titleB. স্বাধীনতা এবং বার্নহ্যাম যুগ
titleC. বিংশ শতাব্দীর গোড়ার দিকে রাজনৈতিক ও সামাজিক পরিবর্তন
titleD. অন্তর্বর্তীকালীন সরকার
উত্তর: titleD
মদ, বিয়ার, হুইস্কি, ব্রান্ডি প্রভৃতি পানীয় ইথাইল এলকোহল হতে প্রস্তুত করা হয়। এ পানীয়সমহূল প্রকৃতপক্ষে ইথাইল এলকোহলের বিভিন্ন ঘনমাত্রার জলীয় দ্রবণ বিশেষ। এসকল পানীয়ের উপর প্রচুর আবগারী শুল্ক দিতে হয়। তাই এগুলো অত্যন্ত মহার্ঘ। অনেক সময় মাদকাসক্ত ব্যক্তিরা বাজার হতে সস্তা দামের ইথাইল এলকোহল কিনে এর সঙ্গে প্রয়োজন মত পানি মিশ্রিত করে দামী বাণিজ্যিক মদের বিকল্প হিসেবে পান করে। পানের কাজে এরূপ যথেচ্ছ ব্যবহারের ফলে ইথাইল এলকোহলের ঘাটতি পড়তে পারে। কারণ দ্রাবক এবং শিল্পজাত দ্রব্য উৎপাদনকাজে ইথাইল এলকোহল ব্যাপকভাবে ব্যবহৃত হয়। তাই পানীয় হিসেবে ইথাইলে এলকোহলের অনঅনুমোদিত ব্যবহার বন্ধে এর সাথে মিথানল, পিরিডিন, ন্যাপথা প্রভৃতি বিষাক্ত পদার্থ মিশিয়ে বাজারজাত করা হয়। বাণিজ্যিকভাবে এরূপ অ্যালকোহলকে মেথিলেটেড স্পিরিট, ডি ন্যাচারড অ্যালকোহল বা অসেবনীয় অ্যালকোহল নামে পরিচিত। এটি বিশেষভাবে রং-বার্ণিশের কাজে দ্রাবক হিসেবে ব্যবহার করা হয়। মেথিলেটেড স্পিরিটকে ইথানলের প্রকারভেদ হিসেবে গন্য করা হয়।

সঠিক অনুচ্ছেদ শিরোনাম কোনটি?
titleA. মেথিলেটেড স্পিরিট
titleB. কার্বন ডাই অক্সাইড থেকে
titleC. বিষাক্ততা
titleD. গুণগত বৈশিষ্ট্য এবং বিশ্লেষন
উত্তর: titleA
ইসলাম গ্রহণকারী সবাই কুরাইশদের দ্বারা কম-বেশি শারীরিক নির্যাতনের স্বীকার হয়েছিল মক্কায় অবস্থানকালে । একদিন তুলাইব ও হাতিব ইবনে আমর মক্কার ‘"আজইয়াদে আসগার"’ এলাকায় নামায আদায় করছইলেন। মক্কার তৎকালীন দুই অত্যাচারী ইবনুল আসদা ও ইবনুল গায়তালা তা দেখে ফেলে এবং তারা তুলাইব ও হাতেবের ওপর পাথর নিক্ষেপ করে আক্রমণ চালায় । হাতেব ও তুলাইব প্রায় এক ঘণ্টা যাবত সে আক্রমণ প্রতিহত করেন এবং প্রাণ বাঁচিয়ে কোন রকমে পালিয়ে যান।

সঠিক অনুচ্ছেদ শিরোনাম কোনটি?
titleA. মৃত্যু
titleB. ইসলাম গ্রহন
titleC. মক্কায় অবস্থান
titleD. যুদ্ধে অংশগ্রহন
উত্তর: titleC
মমতা বন্দ্যোপাধ্যায় ১৯৫৫ সালের ৫ জানুয়ারি কলকাতার হাজরা অঞ্চলে এক নিম্ন মধ্যবিত্ত পরিবারে জন্মগ্রহণ করেন। পিতা প্রমীলেশ্বর বন্দ্যোপাধ্যায় ছিলেন স্বাধীনতা সংগ্রামী। কলকাতার শ্রীশিক্ষায়তন কলেজ থেকে বি.এড. ডিগ্রি সম্পূর্ণ করার পর কলকাতা বিশ্ববিদ্যালয় থেকে এম.এ. ডিগ্রি অর্জন করেন। পরে কলকাতার যোগেশচন্দ্র চৌধুরী আইন কলেজ থেকে এলএল.বি. ডিগ্রি অর্জন করেন। রাজনীতিতে প্রবেশ ছাত্রাবস্থাতেই। শিক্ষাজীবন সমাপ্ত করার পর সংসার চালনার জন্য কিছুকাল একটি প্রাথমিক বিদ্যালয়ে শিক্ষকতাও করেছিলেন। মমতা বন্দ্যোপাধ্যায় বিবাহ করেননি।

সঠিক অনুচ্ছেদ শিরোনাম কোনটি?
titleA. রেল মন্ত্রকে প্রথম কার্যকাল
titleB. জীবনী
titleC. প্রারম্ভিক জীবন
titleD. নন্দীগ্রাম গণহত্যা
উত্তর: titleC
জেলার সদরদপ্তর মারগাও শহরে অবস্থিত। জেলার প্রধান প্রশাসনিক কর্মকর্তা হলো জেলা কালেক্টর, তিনি ইন্ডিয়া সিভিল সার্ভিসের সদস্য। জেলাটি ৫টি উপবিভাগ ও ৭টি তালুকে বিভক্ত; উপবিভাগ সমুহ হল- পন্ড, মোরমুগাও, মোরগাও, কুইপেম ও ধারবানদোরা। তালুক সমুহ হল- পন্ড, মোরমুগাও, সালকেট (মোরগাও), কুইপেম, কানাকোনা (চৌদি) সাংগুয়াম ও ধারবানদোরা।

সঠিক অনুচ্ছেদ শিরোনাম কোনটি?
titleA. ভূগোল
titleB. শিক্ষা
titleC. ইতিহাস
titleD. প্রশাসনিক বিভাগ
উত্তর: titleD
যতীন্দ্রমোহনের জন্ম চট্টগ্রামে। পিতা যাত্রামোহন সেন ছিলেন চট্টগ্রামের বিশিষ্ট আইনজীবী ও বঙ্গীয় ব্যবস্থাপক পরিষদের সদস্য। তিনি ১৯০২ সালে হেয়ার স্কুল হতে প্রবেশিকা পরীক্ষায় করেন ও প্রেসিডেন্সি কলেজে ভর্তি হন। ১৯০৪ সালে বিলেতে যান উচ্চশিক্ষার্থে। ১৯০৮ এ কেমব্রিজ হতে বি.এ. এবং ১৯০৯ সালে ব্যারিস্টারি পাশ করেন। এখানে তার আলাপ ও প্রনয় হয় ইংরেজ মহিলা নেলী গ্রে'র সাথে। যিনি যতীন্দ্রমোহনকে বিবাহ করে নেলী সেনগুপ্তা হন। নেলী সেনগুপ্তা নিজেও অসামান্য সমাজকর্মী ও দেশপ্রেমিক রাজনৈতিক নেত্রী হিসেবে ভারতে সমুজ্জ্বল হয়েছেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. স্বাধীনতা আন্দোলন
titleC. আইনজীবী
titleD. প্রারম্ভিক জীবন
উত্তর: titleD
উপনিষদের মূল আলোচ্য হল ব্রহ্মবিদ্যা ও আত্মবিদ্যা (আত্মন্‌ বা স্ব-সত্তাকে জানার বিদ্যা); এই দুই ধারণার সংজ্ঞা ও তৎসম্পর্কিত চর্চার প্রকৃতি। উপনিষদগুলি এই বিষয়ে কোনও একক ও সুসংহত তত্ত্বের অবতারণা করে না, বরং বহুভাবে অনুধাবন করার যোগ্য অনেকগুলি সম্ভাব্য দিকনির্দেশ দেয়, যেগুলি থেকে পরবর্তী বৈদিক যুগে হিন্দুধর্মের বিভিন্ন শাস্ত্রীয় শাখার উদ্ভব হয়েছে।

পল ডয়সনের মতে পরাবিদ্যা, তত্ত্ববিদ্যা ও মুক্তিতত্ত্বের বিভিন্ন আঙ্গিক থেকে উপনিষদে প্রাপ্ত ব্রহ্মের ধারণার ব্যাখ্যা করা যায়। এর সমর্থনে তিনি একাধিক উদ্ধৃতি তুলে ধরেছেন, যেমন "সৃষ্টিকে জন্মদান, রক্ষা ও লয়কারী আদিম সত্য", "সৃষ্টির নীতিস্বরূপ", "পরম সত্য", "সীমিত অথচ অসীম", "মহাজাগতিক নীতিস্বরূপ", "সমস্ত দেবতাসহ সমগ্র বিশ্বের পরম কারণ", "দৈব সত্তা, ঈশ্বর, পরমেশ্বর, বা আত্মস্থিত ঈশ্বর", "পরম জ্ঞানস্বরূপ", "সর্বমানবের অভ্যন্তরস্থ নির্ভীক, জ্যোতিস্বরূপ, শুদ্ধ ও মুক্ত আত্মজ্ঞান", "আধ্যাত্মিক মুক্তি ও স্বনির্ভরতার সার", "সর্বজীবের অন্তর্বিশ্ব ও বহির্বিশ্ব" "চরাচরের অন্তরে, বাইরে ও সর্বত্র বিরাজমান সবকিছুর সারবত্তা"।

গেভিন ফ্লাড উপনিষদে বিবৃত ব্রহ্মের ধারণার সারসংক্ষেপ করে বলেছেন - "অনন্ত বিশ্ব ও মহাজগতের ক্ষুদ্রতম কণা তথা অন্তঃসার", "বোধগম্য কিন্তু অদৃশ্য সব কিছুর সার", "সর্বমানব ও সর্বজীবের আত্মা", "সত্য", "বাস্তব", "পরম" ও "আনন্দ"।

সর্বপল্লী রাধাকৃষ্ণণের মতে, উপনিষদের ঋষিরা ব্রহ্মকে ব্যাখ্যা করেছেন চক্ষুকর্ণের অগোচর সেই সমস্ত ঘটনাবলীর পরম সার হিসেবে যাদের শুধুমাত্র আত্মজ্ঞান লাভের মাধ্যমেই অনুধাবন করা সম্ভব।

ব্রহ্মের ধারণার ব্যাখ্যার্থে বিভিন্ন উপনিষদে একাধিক "মহাবাক্য" রয়েছে, যথা:

উপনিষদে ব্রহ্মের পরাবিদ্যাভিত্তিক বিস্তৃত আলোচনা আছে। অন্যতম প্রাচীনতম উপনিষদ ছান্দোগ্য উপনিষদের তৃতীয় অধ্যায়ের শাণ্ডিল্য সূত্র এই ক্ষেত্রে উল্লেখ্য। শতপথ ব্রাহ্মণে বলা আছে আত্মনের অস্তিত্ব আছে, ব্রহ্ম ও আত্মন্‌ পরস্পর অভিন্ন, সুতরাং মানবের অন্তরেও ব্রহ্মের অধিষ্ঠান। এই উদ্ধৃতিগুলি হিন্দুধর্মের বহু অর্বাচীন শাস্ত্র ও আধুনিক দর্শনের আলোচনায় বহুল ব্যবহৃত।এই চরাচর ব্রহ্ম। একে নিভৃতে তজ্জলন হসেবে অর্চনা করতে হয়। (যা থেকে উৎপত্তি, যা তার প্রাণ এবং যাতে তার লয়)- ছান্দোগ্য উপনিষদ ৩.১৪.১মানব তার ক্রতুময়ের (क्रतुमयः ইচ্ছাশক্তি) জীব। অতঃপর এই ইচ্ছাশক্তিকে তার গোচরে আসতে দাও। যিনি জ্ঞানী, যাঁর শরীর জীবন-সূত্রের দ্বারা সম্পৃক্ত, যাঁর অবয়ব জ্যোতির্ময়, যাঁর চিন্তা সত্যচালিত, যাঁর আত্মা ব্যোম-সদৃশ (অদৃশ্য অথচ বর্তমান), যাঁর থেকে সর্বকর্ম, সর্ববাসনা, সর্ব ইন্দ্রিয় উৎপন্ন হয়ে চরাচরকে বেষ্টন করে রাখে, যিনি মৌন ও নির্বিকার, তিনিই আমি, আমার আত্মা, আমার অন্তরের সত্তা।- ছান্দোগ্য উপনিষদ ৩.১৪.১ থেকে ৩.১৪.৩এই আমার অন্তরতম আত্মা, এই পৃথিবীর চেয়ে বড়, এই আকাশের চেয়ে বড়, এই ব্রহ্মাণ্ডের চেয়ে বড়। এই আত্মা, এই আত্মসত্তাই হল সেই ব্রহ্ম।- ছান্দোগ্য উপনিষদ ৩.১৪.৩ থেকে ৩.১৪.৪পল ডয়সন দেখিয়েছেন যে উপরে উদ্ধৃত আত্মা সম্পর্কিত মতবাদ বহু শতাব্দী পরে খ্রিষ্টীয় তৃতীয় শতকে নব্য প্লেটোবাদী দার্শনিক প্লটিনাসের এনিয়াডেস গ্রন্থে পুনরাবৃত্ত হয়েছিল (এনিয়াডেস ৫.১.২)।

সঠিক অনুচ্ছেদ শিরোনাম কোনটি?
titleA. আলোচনা
titleB. উপনিষদে
titleC. পরাবিদ্যার ধারণা হিসেবে ব্রহ্ম
titleD. ব্যুৎপত্তি ও সম্পর্কিত শব্দ
উত্তর: titleB
বাংলাদেশের উত্তরবঙ্গে প্রবেশদার এক ঐতিহ্যবাহী প্রাচীন জনপদ বগুড়া। প্রাচীন পুন্ড রাজ্যের রাজধানী পুন্ডবর্ধন হচ্ছে বগুড়া। জেলা সদর হতে দূরত্ব ০৭ কিঃ মিঃ। উপজেলার আয়তন ১৭৭.৩৪ বর্গ কিলোমিটার। বগুড়া সদর এর উত্তরে-শিবগঞ্জ উপজেলা, দক্ষিণে শাজাহানপুর উপজেলা, পূর্বে গাবতলী উপজেলা এবং পশ্চিমে কাহালু উপজেলা।

সঠিক অনুচ্ছেদ শিরোনাম কোনটি?
titleA. শিক্ষা
titleB. অবস্থান
titleC. জনসংখ্যা
titleD. নামকরণ
উত্তর: titleB
এই ফতোয়া গ্রন্থটির ব্যাপারে প্রথম অরুন শৌরি তার গ্রন্থে উল্লেখ করেন যে, এটি একটি ফতোয়া বা ইসলামি নিয়মকানুন সমৃদ্ধ গ্রন্থ। ১২ খন্ডের এই ফতোয়া গ্রন্থটি লেখকের জীবদ্দশায় তার ভাই সর্ব প্রথম হাসানি প্রেস থেকে প্রকাশ করেন, এছাড়া ও বিভিন্ন ফতোয়ার মাত্র দুই খন্ড তার জীবদ্দশায় প্রকাশিত হয়।
বিভিন্ন সুন্নি প্রকাশনী থেকে এই গ্রন্থটি ৩০ খন্ডে প্রকাশিত হয়। এই গ্রন্থে ধর্ম থেকে শুরু করে ব্যবসা, যুদ্ধ থেকে শুরু করে বিবাহ, দৈনন্দিন জীবনের সমস্ত সমস্যার সমাধান রয়েছে। "রেযা একাডেমি" ১৯৮৫ খ্রিষ্টাব্দে প্রথম গ্রন্থটির বিভিন্ন খন্ড প্রকাশ করেছিল।

সঠিক অনুচ্ছেদ শিরোনাম কোনটি?
titleA. ফতোয়া-ই-রেজভিয়া
titleB. সমাধিস্থল
titleC. জন্ম ও বংশীয় পরিচয়
titleD. মৃত্যু
উত্তর: titleA
২০০০ সালের ১ ডিসেম্বর তারিখটা নিশ্চয়ই মনে রেখেছেন গ্লেন ম্যাকগ্রা। ওয়েস্ট ইন্ডিজের অস্ট্রেলিয়া সফরের দ্বিতীয় টেস্টের প্রথম দিনে ধ্বংসস্তূপে পরিণত হয়েছিল ক্যারিবীয়রা। অভ্যাসমতো সিরিজের শুরুতেই ব্রায়ান লারার উইকেটকে পাখির চোখ করেছিলেন ম্যাকগ্রা। ২৯৮টি টেস্ট উইকেট নিয়ে ম্যাচ শুরু করেছিলেন এই পেসার। ওপেনার শেরউইন ক্যাম্পবেলকে প্রথম স্লিপে পন্টিংয়ের ক্যাচ বানিয়ে শুরু। লারাকে প্রথম বলেই স্টুয়ার্ট ম্যাকগিলের ক্যাচ বানালেন—৩০০তম উইকেট। হ্যাটট্রিক বলে জিমি অ্যাডামসকে বানালেন ল্যাঙ্গারের ক্যাচ। ক্যারিয়ারের প্রথম হ্যাটট্রিক, ৩০০তম উইকেট হিসেবে লারাকে আউট করা, চিরস্মরণীয় করে রাখার জন্য সে টেস্টে সবকিছুই করেছিলেন ম্যাকগ্রা।

সঠিক অনুচ্ছেদ শিরোনাম কোনটি?
titleA. ম্যাথু হেইডেনের ৩৮০, ২০০৩
titleB. অন্যান্য
titleC. গ্লেন ম্যাকগ্রার প্রথম হ্যাটট্রিক ও ৩০০তম উইকেট, ২০০০
titleD. উল্লেখযোগ্য ঘটনা
উত্তর: titleC
সার্জেন্ট দ্বিতীয় শ্রেণি (নন-গেজেটেড) এবং কর্পোরাল, ল্যান্স কর্পোরাল ও সৈনিক তৃতীয় শ্রেণীর পদবী। এছাড়া কোম্পানি, ব্যাটারি, পদাতিক ব্যাটালিয়ন, গোলন্দাজ রেজিমেন্ট ইত্যাদির গুরুত্বপূর্ণ নিয়োজিত নিয়োগ গুলোও পদবী হিসেবে বিবেচিত। যেমন: কোম্পানি কোয়ার্টার মাস্টার সার্জেন্ট (সিকিউএমএস), রেজিমেন্টাল সার্জেন্ট মেজর(আরএসএম) ইত্যাদি সার্জেন্টদের দখলে থাকে। যদিও এগুলো আলাদা কোন পদ নয় তারপরেও তাদের আলাদা পদচিহ্ন রয়েছে।



সঠিক অনুচ্ছেদ শিরোনাম কোনটি?
titleA. অভ্যুত্থান, বিদ্রোহ এবং হত্যাকাণ্ড
titleB. কমিশন্ড অফিসার
titleC. নন-কমিশন্ড অফিসার (এনসিও) এবং সৈনিক
titleD. পাকিস্তান পর্ব
উত্তর: titleC